ઘરમાં વડીલોના ડરથી માતાને મદદ ન થઈ શકતી. એ સમયે જ નક્કી કર્યું કે હું મોટો થઈશ, કમાવા લાગીશ એટલે માતાપિતા સાથે અલગથી રહેવા લાગીશ. માતાની હાલત જોઈ હતી એટલે પત્નીને એવી પીડા ન સહન કરવી પડે એની તકેદારી રાખવી એવું મનોમન નક્કી કર્યું હતું. ઘરમાં હાજર હોઉં ત્યારે પત્નીને ઘરના દરેક કામમાં હું મદદ કરું છું. કંઈ સારું વાંચવાનું હોય તો અમે સાથે વાંચીએ છીએ. મજા પડે એવી કોઈ વીડિયો ક્લિપ પણ અમે સાથે માણીએ છીએ. રાત્રે બાળકો રડે કે સૂએ નહીં ત્યારે બંને વારાફરતી તેમની સંભાળ લઈએ છીએ.”